《入邕州》
明代·张岳

邕州城北两江来，五管金汤亦壮哉。海贾遥通身毒布，堠亭直拟白龙堆。

卧关虎豹春霾雾，入匣雌雄夜吼雷。御远古来资上略，天南壁马已枚枚。

作者简介：（ 1492—1552）福建惠安人，字维乔，号净峰。自幼好学，立志为大儒。正德十一年进士。授行人。与陈琛、林希元闭户读书，时称泉州三狂。累官为副都御史总督两广。擒获活动达三十年之李金、倪仲亮等。又督湖广、贵州、四川军务，镇压蜡尔山苗民龙许保起事。学宗程朱，攻击王阳明良知之说。有《小山类稿》。